Gizikének emlékül!
Virággal illatos éjnek szívbűvölő hatalma,
Az égi boldogság a földön,
A por szívnek nemes lüktetése:
Ez a szerelem!
Szavára hallgatni égi parancs,
Boldogsága túlvilági kéj,
Kínjait tűrni édes fájdalom!
Csak játszani szivekkel
Ne akarj soha!...
Mert ez vétek a természet:
Az Isten ellen!
Ki szivekkel játszik, nem nő,
Hanem a Sátán leánya,
Akit megvet az igazi, nemes szív.

                        Igaz barátja
                        D. Ady Endre jhallgató

Zilah, 96. Szept.
Versek